**Дзімі́тр Іванаў Бярба́таў** (балг.: Димитър Иванов Бербатов; нар. 30 студзеня 1981, Благоеўград, Балгарыя) — балгарскі футбаліст, нападнік. Былы ігрок нацыянальнай зборнай Балгарыі, найлепшым бамбардзірам якой і з’яўляецца. Сяміразовы ўладальнік узнагароды «футбаліст года» ў Балгарыі.

Юнацтва
-------

Бярбатаў вырас у спартыўнай сям’і: яго бацька, Іван, быў прафесійным футбалістам і выступаў за клубы «Пірын» і ЦСКА (Сафія), а яго маці, Маргарыта, была прафесійнай гандбалісткай. У дзяцінстве Бярбатаў быў аматарам італьянскага «Мілана», за які выступаў яго кумір Марка ван Бастэн, але пасля Еўра-1996 Бярбатаў стаў фанатам Алана Шырэра, які выступаў за англійскі «Ньюкасл Юнайтэд», і нават клаўся спаць у футболцы «Ньюкасла», маруючы калі-небудзь стаць іграком «сарок».

Клубная кар’ера
---------------

Бярбатаў пачынаў гуляць у «Пірыне» з Благоеўграда, пакуль яго не выявіў вядомы скаўт і трэнер сафійскага ЦСКА Дзімітр Пенаў. Свой першы кантракт з клубам Дзімітр падпісаў у сезоне 1998/99, калі яму было 18 гадоў. Разам з клубам стаў пераможцам Кубка Балгарыі ў канцы першага сезона. Падчас наступнага сезона юнаком Бярбатаў здзейсніў сэнсацыю, адзначыўшыся 14 разоў у 27 матчах чэмпіянату краіны. У чэрвені 2000 года ігрок быў блізкі да падпісання пагаднення з «Лечэ» і нават ужо прайшоў медыцынскае абследванне, аднак у апошнюю хвіліну пагадненне было скасавана.

У пачатку 2001 года перайшоў у леверкузенскі «Баер 04». Спачатку гуляў за рэзервовую каманду, аднак пазней далучыўся да асновы, дапамог камандзе дайсці да фіналу Лігі чэмпіёнаў 2002. Пазнай замацаваўся ў якасці асноўнага нападніка каманды.

У маі 2006 года перайшоў у англійскі «Тотэнхэм Хотспур» за 16 млн еўра. 1 верасня 2008 года падпісаў чатырохгадовы кантракт з «Манчэстэр Юнайтэд», сума трансферу склала 30,75 млн фунтаў. 27 лістапада 2010 года адзначыўся пента-трыкам у браму «Блэкберн Роверс» (выніковы лік 7:1), стаўшы чацвёртым у гісторыі Прэм’ер-лігі аўтарам такога дасягнення.

У жніўні 2012 года перабраўся ў «Фулхэм». У студзені 2014 года далучыўся да «Манака», дзе мусіў замяніць траўмаванага Радамеля Фалькаа. У маі 2014 года падоўжыў кантракт з манегаскамі на год, пакінуў каманду ў чэрвені 2015 года. Сезон 2015/16 правёў у грэчаскім ПАОКу.

У жніўні 2017 года пасля года без клуба стаў іграком індыйскага «Керала Бластэрс». Пакінуў індыйскі клуб па заканчэнні сезона ў сакавіку 2018 года. У верасні 2019 года, пасля 1,5 гадоў без клуба, абвясціў аб завяршэнні кар’еры.

Міжнародная кар’ера
-------------------

У сакавіку 2010 года завяршыў выступленні за зборную Балгарыі, вырашыўшы засяродзіцца на гульнях за клуб. За кар’еру ў зборнай забіў 48 мячоў у 79 гульнях, з’яўляючыся найлепшым бамбардзірам зборнай Балгарыі за ўсю яе гісторыю.

Асабістае жыццё
---------------

Бярбатаў вывучаў англійскую мову, праглядаючы мастацкі фільм «Хросны бацька». Акрамя футбола, Дзімітр захапляецца маляваннем і баскетболам. Бярбатаў з’яўляецца спонсарам дзіцячых дабрачынных устаноў у Балгарыі, аказваючы фінансавую падтрымку пяці дзіцячым дамам. Ён таксама плануе адкрыць футбольную акадэмію ў сваім родным горадзе Благоеўградзе.

15 лістапада 2009 года ў Дзімітра і яго даўняй сяброўцы Алены нарадзілася дачка, якую назвалі Дэа.

Дасягненні
----------

**ЦСКА Сафія**:

* Уладальнік Кубка Балгарыі: 1999

**Тотэнхэм Хотспур**:

* Уладальнік Кубка Футбольнай лігі: 2008

**Манчэстэр Юнайтэд**:

* Чэмпіён Англіі (2): 2009, 2011
* Уладальнік Кубка Футбольнай лігі (2): 2009, 2010
* Уладальнік Суперкубка Англіі (2): 2010, 2011
* Пераможца клубнага чэмпіянату свету: 2008

Зноскі
------

1. ↑  Dimitar Berbatov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dimitar Berbatov // FBref.com<a href='https://wikidata.org/wiki/Track:Q56239490'></a>
3. ↑  Berbatov Wins 7th 'Bulgarian Football Player of the Year' Prize. Novinite.com.
4. ↑  Berbatov aiming for third time lucky. UEFA.com
5. ↑  Toon-mad Berbatov slept in Shearer shirt Архівавана 23 лістапада 2012.. South Shields Gazette
6. ↑  Bulgaria at EURO 2004: Berbatov. novinite.com
7. ↑  Lecce scatenato: dalla Bulgaria arriva Berbatov. La Gazzetta dello Sport
8. ↑  Бербатов перешел в индийский клуб «Керала Бластерс». by.tribuna.com
9. ↑  Dimitar Berbatov. BBC Sport
10. ↑  Dimitar Berbatov becomes father of baby girl. USA Today

Спасылкі
--------

* Лагатып Вікісховішча На Вікісховішчы ёсць медыяфайлы па тэме Дзімітр Бярбатаў
* Афіцыйны сайт
* Профіль на сайце *transfermarkt.com* (англ.)
* Статыстыка на сайце *National Football Teams* (англ.)
* Профіль на сайце *soccerway.com* (руск.)
* Статыстыка на сайце *UEFA.com* (руск.)
* Статыстыка на сайце *FIFA* (англ.)
* Статыстыка на сайце *soccerbase.com* (англ.)

| ⛭Зборная Балгарыі — Чэмпіянат Еўропы 2004 |
| --- |
| Сцяг Балгарыі | 
* 1 Здраўкаў (б)
* 2 Іванаў
* 3 Кірылаў
* 4 І. Петкаў
* 5 Загарчыч
* 6 Коцеў
* 7 Барыміраў
* 8 М. Петкаў
* 9 Бярбатаў
* 10 Дзімітраў
* 11 Лазараў
* 12 Колеў (б)
* 13 Пееў
* 14 Чылікаў
* 15 Хрыстаў
* 16 Манчаў
* 17 М. Петраў
* 18 Пажын
* 19 С. Петраў
* 20 Божынаў
* 21 Янкавіч
* 22 Стоянаў
* 23 Іванкаў (б)
* трэнер: Пламен Маркаў

 |

| ⛭Найлепшыя бамбардзіры англійскай Прэм’ер-лігі |
| --- |
| 
* 1993 Шэрынгем
* 1994 Коўл
* 1995 Шырэр
* 1996 Шырэр
* 1997 Шырэр
* 1998 Сатан / Даблін / Оўэн
* 1999 Хасельбайнк / Оўэн / Ёрк
* 2000 Філіпс
* 2001 Хасельбайнк
* 2002 Анры
* 2003 ван Ністэлрой
* 2004 Анры
* 2005 Анры
* 2006 Анры
* 2007 Драгба
* 2008 Крыштыяну Раналду
* 2009 Анелька
* 2010 Драгба
* 2011 Бярбатаў / Тэвес
* 2012 ван Персі
* 2013 ван Персі
* 2014 Суарэс
* 2015 Агуэра
* 2016 Кейн
* 2017 Кейн
* 2018 Салах
* 2019 Абамеянг / Манэ / Салах
* 2020 Вардзі
* 2021 Кейн
* 2022 Салах / Сон Хын Мін
* 2023 Холан

 |

|  |  |
| --- | --- |
| ⚙️   Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · Fussballdaten.de · Kicker.de · L’Équipe · National Football Teams.com · Soccerbase (ігрок) · Soccerway · Transfermarkt (ігрок) · worldfootball.net (ігрок) · УЕФА |
| Слоўнікі і энцыклапедыі | Munzinger · OpenSanctions |
| Нарматыўны кантроль | ISNI: 0000 0001 0810 9439 · LCCN: nb2010032810 · VIAF: 160573279 |